Diari Oficial de la Generalitat Valenciana


Sumari del DOGV 8275, del 17-04-2018 (2018/3105)

Notificació de la sentència dictada en el procediment de divorci contenciós número 1557/2016
--------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3105


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1557/2016 [2018/3105]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València.  
Judici de família, divorci contenciós número 1557/2016.  
Part demandant: José Ángel Samper María de la Asunción  
Part demandada: Ministeri Fiscal número de referència 4383/2017 i Susana Martínez Sánchez  
Sobre divorcis no consensuats  
En el judici a què es fa referència s??ha dictat la resolució que té el text que, literalment, és com segueix:   
  
«Dispositiva  
Estime íntegrament la demanda plantejada per José Ángel Samper María de la Asunción, i en la seua representació pel procurador dels tribunals, Vicente Ferrer Ferrer i assistida del lletrat Andrés Sanchís Nebot, contra Susana Martínez Sánchez, declarada en situació processal de rebel·lia, on assisteix el Ministeri Fiscal, i declare dissolt, per causa de divorci, el matrimoni contret pels referits cònjuges, amb tots els efectes legals inherents a la dita declaració i establint com a mesures definitives les següents:  
S'atribueix la pàtria potestat i responsabilitat parental compartida per ambdós progenitors i s'assigna la guarda i custòdia dels fills menors, xxxx (nascuda el 09.08.2006) i xxxx (nascut el 14.11.2009), a la mare.  
  
Es concedeix al pare el dret de visites i comunicació amb els fills que no té davall la seua custòdia, els caps de setmana alterns, des del divendres a la vesprada a l'eixida del col·legi, on arreplegarà el pare als seus fills, fins al diumenge a les 20.30 hores en què els tornarà al domicili de la mare. Els ponts i/o dies festius escolars que entronquen bé per davant o per darrereamb el cap de setmana que corresponga al pare estar amb els seus fills es disfrutaran íntegrament per ell. A més, cada setmana el pare podrà estar amb els seus fills el dimecres, des de l'eixida del col·legi, d'on els arreplegarà reintegrant-los al domicili de la mare a les 20.30 hores.  
Els períodes vacacionals dels menors, interrompent el règim ordinari, com les vacances dels menors, es disfrutaran per meitat entre ambdós progenitors de la manera següent:  
Estiu: es repartiran entre ambdós progenitors per quinzenes alternes, triant la mare el començament de la seua quinzena en els anys parells i el pare en els imparells. De resultar dies que no puguen repartir-se per quinzenes es repartiran per meitat entre ambdós progenitors.  
La meitat de les vacances de Nadal amb cada uns dels progenitors, triant la mare la seua meitat vacacional en els anys parells i el pare en els imparells.  
Les vacances de Setmana Santa, Falles i les hagudes per festes locals, es disfrutaran a parts iguals, triant la mare en els anys parells i el pare en els imparells.  
Ambdós progenitors es comprometen a comunicar a l'altre el lloc de gaudi de les vacances si estigueren més d'un dia amb els menors fora de domicili habitual, així com un telèfon de contacte al qual puguen contactar amb els seus fills.  
El pare abonarà una pensió d'aliments per a cada un dels seus fills de 150,00 euros al mes, pagadors per mesos anticipats, dins dels cinc primers dies de cada mes, en el compte que designe la mare, i actualitzables anualment d'acord amb les variacions del Índex de Preus de Consum.  
Les despeses d'estudis dels menors, com la matrícula, llibres, material escolar, classes de suport, excursions d'estudis programades pel centre, etc., seran abonades al 50 % per cada progenitor.  
Les despeses extraordinàries seran igualment abonades per parts iguals per ambdós progenitors.  
Es renuncia per Lilean Nohemi Montiya Villeda a l'atribució de l'ús de l'habitatge i parament familiar.  
No es pacta cap pensió compensatòria per a cap dels cònjuges.  
Tot això sense fer una especial condemna a costes d'aquest procediment.  
Una vegada siga ferma aquesta resolució, remeteu-ne testimoniatge al Registre Civil o central on figure inscrit el matrimoni, perquè l'anoten al marge.  
Així, aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent la qual s'afegirà a les actuacions originals, i serà notificada a les parts, fent-los saber que contra aquesta sentència es podran interposar en aquest jutjat recurs d'apel·lació, dins dels 20 dies següents a la seua notificació, prèvia constitució de depòsit de 50 euros, en el compte de depòsits i consignacions d'aquest jutjat en l'entitat Banco Santander, SA, (disposició addicional 15a de la LO 1/2009).  
Que pronuncie, mane i firme.»  
  
Publicació. - Llegida i publicada l'anterior sentència pel jutge que la va dictar, en legal forma, i en el mateix dia de la seua data.  
Atés que es desconeix el domicili o residència actuals de la part demandada, per la Resolució de 26 de març de 2018, de conformitat amb el que disposen els articles 156.4 i 164 de la Llei 1/2000, d'enjudiciament civil, s??ha ordenat la publicació d??aquest edicte al tauler d'anuncis del Jutjat per a portar a efecte la diligència de notificació.  
  
  
València, 26 de març de 2018.- La lletrada de l'Administració de justícia: Vicenta María Casañ Arandiga,  
  
Diligència. En València, 26 de març de 2018.  
L'estenc jo, la lletrada de l'Administració de justícia, per a fer constar que el present edicte ha quedat fixat en el dia de hui en el tauler d'anuncis.  
En done fe.